ડોક્ટર અને સ્ટાફના ફોન પણ ઈન્ટેલિજન્સના સર્વેલન્સ પર છે. જયલલિતાના ગળામાં ટ્રાયકોની નળી લગાવવામાં આવી છે તેનાથી તેઓ ફ્લુડ અને ઓક્સિજન લઈ રહ્યા છે. નળીના કારણે જયલલિતા બોલી શકે તેવી સ્થિતિમાં નથી. જયલલિતા પેશિવ ફિઝિયોથેરપી પર પણ છે. તેઓ હાથપગ હલાવી શકતા નથી. હોસ્પિટલની બહાર જમા થઈ રહેલી ભારે ભીડ અને જયલલિતાના ચાહકોની ચિંતાને ધ્યાનમાં રાખીને રેપિડેકશન ફોર્સને તૈયાર રહેવા આદેશ કરવામાં આવ્યો છે. એપોલો પર બસ્સોથી વધુ પોલીસ દળો તહેનાત કરી દેવામાં આવ્યા છે. ગૃહપ્રધાન રાજનાથસિંહે રાજ્યપાલ સી. વિદ્યાસાગર રાવ સાથે વાત કરી હતી અને જયલલિતાના સ્વાસ્થ્ય અંગે જાણકારી મેળવી હતી. એપોલો હોસ્પિટલ ખાતે તામિલનાડુ સરકારની કેબિનેટની ઈમર્જન્સી બેઠક મળી હતી.